turjo4nis/wikipedia-bn-dump-20250701 huggingface dataset:
এমিনি এরদোয়ান

এমিনি এরদোয়ান (জন্ম: ২১ ফেব্রুয়ারি ১৯৫৫) জন্ম নাম এমিনি গালবারেন, এছাড়া তিনি আমিনা এরদোগান নামেও পরিচিত, হলেন তুরস্কের ফাস্ট লেডি ও তুরস্কের রাষ্ট্রপতি রেজেপ তাইয়িপ এরদোয়ানের স্ত্রী। তিনিও জাস্টিস অ্যান্ড ডেভেলাপমেন্ট পার্টির একজন সক্রিয় কর্মী ও নারী মুখপাত্র।

ব্যক্তিগত জীবন 
এমিনি ১৯৫৫ সালের ২১ ফেব্রুয়ারি তুরস্কের ইস্তানবুলের ইউকাদারে জন্মগ্রহণ করেছিলেন। তিনি আরব বংশোদ্ভূত, তার পরিবার তুরস্কের দক্ষিণ পশ্চিমাঞ্চলীয় সিরত প্রদেশ থেকে ইস্তানবুলে এসেছিল। এমিনি ছিলেন পাঁচ ভাই বোনের মধ্যে সবচেয়ে ছোট। তিনি মিহাত পাশা আকসাম আর্ট স্কুলে পড়াশোনা শুরু করলেও স্নাতক সম্পন্ন করার আগেই এ প্রতিষ্ঠান ছেড়ে গিয়েছিলেন।

এমিনি আইডিলিস্ট উইমেনস এসোসিয়েশনে যোগ দিয়েছিলেন। এ সংগঠনের সদস্য থাকাকালীন সময়ে একটি সম্মেলনে রেজেপ তাইয়িপ এরদোয়ানের সাথে সাক্ষাৎ হয়। রেজেপ তাইয়িপ এরদোয়ান ও এমিনি গালবারেন ১৯৭৮ সালের ৪ ফেব্রুয়ারি বিবাহ বন্ধনে আবদ্ধ হয়েছিলেন। তাদের চারটি ছেলে-মেয়ে রয়েছে; আহমেত বুরান এরদোয়ান, সামিয়ে (যে প্রতিরক্ষা শিল্প প্রকৌশলী সেলুকাস বায়রাক্তারকে ২০১৬ সালে বিয়ে করেছে), নেকমিতিন বিলাল ও এশরা।

রাজনৈতিক জীবন 

৭ ডিসেম্বর ২০১৫ সালে, পাকিস্তানের প্রধানমন্ত্রী সৈয়দ ইউসুফ রাজা গিলানি এমিনি এরদোয়ানকে পাকিস্তানের বন্যার্তদের সাহায্যের জন্য পাকিস্তানের সর্বোচ্চ রাষ্ট্রীয় পুরস্কার নিশান-ই-পাকিস্তান প্রদানের বিষয়টি নিশ্চিত করেন। ২০১০ সালের অক্টোবরে এমিনি পাকিস্তানের ভয়াবহ বন্যায় ক্ষতিগ্রস্তদের অবস্থা পর্যবেক্ষণের জন্য পাকিস্তান সফরে আসেন এবং ভয়াবহ সে বন্যায় ক্ষতিগ্রস্তদের জন্য সাহায্যের হাত বাড়িয়ে দেন । এমিনি তুরস্কসহ বিভিন্ন মহলে পাকিস্তানের বন্যার্তদের সাহায্যের জন্য ব্যাপকভাবে প্রচারণা চালান। এমনকি পাকিস্তান সফরকালে তার নিজের গলার হার বন্যায় দুর্গতদের সাহায্যে দান করেন।

এমিনি এরদোয়ান ২০১১ সালের ১৬ ফেব্রুয়ারি ক্রান্স মোনটেনা ফোরামের পিরিক্স ডে লা ফাউন্ডেশন দ্বারা আয়োজিত ব্রাসেল্‌সে একটি সম্মেলনে উপস্থিত হয়েছিলেন।

এমিনি ২০১৬ সালে মিয়ানমারে রোহিঙ্গা নির্যাতন নিয়ে বিশ্ব নেতাদের স্ত্রীদের কাছে চিঠি লিখেছিলেন। তিনি তুরস্কের তৎকালীন পররাষ্ট্রমন্ত্রী আহমদ দাভুতোগলুকে সাথে নিয়ে রোহিঙ্গাদের খোজ খবর নিতে বাংলাদেশে এসেছিলেন এবং নিজ হাতে ত্রাণ বিতরণ করেছিলেন; সেসময় রোহিঙ্গা নিয়ে বিশ্বের কোথাও আলোচনা-সমালোচনা হয়নি। এছাড়াও তিনি বাল্যবিবাহ নিয়েও কাজ করেন।

২০১৮ সালে মানবতার সেবায় বিশেষ অবদানের জন্য তিনি মার্কিন যুক্তরাষ্ট্রের শিকাগো ভিত্তিক সংস্থা ওয়ার্ল্ড কংগ্রেস অব মুসলিম ফিলানথ্রপিস্ট কর্তৃক গ্লোবাল ডোনারস ফোরামের সম্মাননা পদক লাভ করেন।

তথ্যসূত্র

বহিঃসংযোগ 

১৯৫৫-এ জন্ম
জীবিত ব্যক্তি
তুরস্কের ফার্স্ট লেডি
তুর্কি সুন্নি মুসলিম
তুর্কি মুসলিম
আরব বংশোদ্ভূত তুর্কি ব্যক্তি
১৯৫৬-এ জন্ম
বুড়িরচর ইউনিয়ন

বুড়িরচর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
 বুড়িরচর ইউনিয়ন, গৌরনদী; (বরিশাল জেলা)
 বুড়িরচর ইউনিয়ন, বরগুনা সদর; (বরগুনা জেলা)
 বুড়িরচর ইউনিয়ন, হাতিয়া; (নোয়াখালী জেলা)

আরও দেখুন 
 বুড়িশ্চর ইউনিয়ন; (হাটহাজারী, চট্টগ্রাম)
 বুড়িশ্বর ইউনিয়ন; (নাসিরনগর, ব্রাহ্মণবাড়িয়া)
ইসলামাবাদ-রাওয়ালপিন্ডি মহানগর এলাকা

ইসলামাবাদ-রাওয়ালপিন্ডি মহানগর এলাকা পাকিস্তানের তৃতীয় বৃহত্তম জনবহুল মহানগর এলাকা। এটি মূলত যমজ শহর ইসলামাবাদ ও রাওয়ালপিন্ডিসহ মুরি, ওয়া ক্যান্টনমেন্ট, তক্ষশীলা, গুজর খান, গোলরা শরিফের মত ছোট শহর এবং বাহরিয়া টাউন ও ডিএইচএআই ইসলামাবাদসহ কয়েকটি শহরতলি নিয়ে গঠিত।

পোটোহর মালভূমিতে তক্ষশীলা নামে প্রাচীন শহর ছিল, যা একটি বিশ্ব ঐতিহ্যবাহী স্থান; রাওয়ালপিন্ডি ও মুরি হল এই অঞ্চলের উপনিবেশিক শহর এবং ইসলামাবাদ হচ্ছে আধুনিক পরিকল্পিত শহর। ১৯৬০-এর দশকে পাকিস্তানের রাজধানী শহর হিসেবে ইসলামাবাদ নির্মাণের সাথে এই অঞ্চলে একটি বড় ধরনের উন্নয়ন সংগঠিত হয়েছিল।

ভৌগোলিক অবস্থান 
ইসলামাবাদ ও রাওয়ালপিন্ডি উত্তর পাঞ্জাবের পোটোহর অঞ্চলে মার্গাল্লা পাহাড়ের পশ্চাত্পটে অবস্থিত।

অর্থনীতি 

ইসলামাবাদ পাকিস্তানের অর্থনীতিতে বড় মাপের অবদানকারী, দেশের জনসংখ্যার মাত্র ০.৮% রয়েছে ইসলামাবাদে হলেও শহরটি দেশের জিডিপিতে ১% অবদান রাখে। ১৯৮৯ সালে প্রতিষ্ঠিত ইসলামাবাদ স্টক এক্সচেঞ্জ, পাকিস্তানের করাচি স্টক এক্সচেঞ্জ এবং লাহোর স্টক এক্সচেঞ্জের পর পাকিস্তান তৃতীয় বৃহত্তম স্টক এক্সচেঞ্জ; যেটি পাকিস্তান স্টক এক্সচেঞ্জ গঠন করার জন্য এটি একত্রিত করা হয়েছিল। এই এক্সচেঞ্জে ১০৪টি কর্পোরেট সংস্থা এবং ১৮টি পৃথক সদস্যসহ ১১৮ জন সদস্য ছিল। স্টক এক্সচেঞ্জের গড় দৈনিক লেনদেন ১ মিলিয়ন শেয়ারের বেশি।

অবকাঠামো 

মহানগরটি দেশের অন্যান্য অংশের সাথে মহাসড়কের একটি নেটওয়ার্ক দ্বারা সংযুক্ত। মহানগর এলাকায় ইসলামাবাদ হাইওয়ে ও কাশ্মীর হাইওয়ে ইসলামাবাদ ও রাওয়ালপিন্ডির মধ্যে প্রাথমিক সংযোগ সরবরাহ করে। এলাকাটি গ্র্যান্ড ট্রাঙ্ক রোড দ্বারা বিভক্ত, যা লাহোর এবং পেশোয়ারকে সংযুক্ত করে। নতুন, এম ২ মোটরওয়ে মহানগরটির সঙ্গে লাহোরকে সংযুক্ত করে এবং লাহোরের মধ্য দিয়ে মোটরওয়েটি বন্দর শহর করাচিকে যুক্ত করে।

এই এলাকাটি পাকিস্তান রেলওয়ের মাধ্যমে জাতীয় রেলওয়ে নেটওয়ার্কের সাথে সংযুক্ত। এলাকাটিতে পাকিস্তানের তৃতীয়তম ব্যস্ততম বিমানবন্দর বেনজির ভুট্টো আন্তর্জাতিক বিমানবন্দর (বিবিআইএ) উড়ান পরিষেবা প্রদান করতো, পরবর্তীতে ২০১৮ সালে চালু হওয়া নতুন ইসলামাবাদ আন্তর্জাতিক বিমানবন্দরটি বিবিআইএকে প্রতিস্থাপন করেছে। রাওয়ালপিন্ডি-ইসলামাবাদ মেট্রোবাসটি ২৪ কিলোমিটার (১৪.৯ মাইল) দ্রুত বাস ট্রানজিট সিস্টেম যা রাওয়ালপিন্ডি ও ইসলামাবাদের মতো দুটি বৃহত্তর মহানগর এলাকায় কাজ করে। এই এলাকাটি ২৪টি বাস স্টেশন দ্বারা আচ্ছাদিত, যা সমস্ত রুটের সাথে সংযোগ স্থাপন করতে ব্যবহৃত।

রাজনীতি 
পাকিস্তানের রাজধানী শহর, ইসলামাবাদ যুক্তরাষ্ট্রীয় সরকারের আসন এবং দেশের রাজনৈতিক কেন্দ্র হিসেবে কাজ করে। রাওয়ালপিন্ডিতে পাকিস্তান সেনাবাহিনীর সদর দফতর থাকার কারণে এটি একটি ঐতিহাসিকভাবে গুরুত্বপূর্ণ অঞ্চল হিসেবে পরিচিত। রাজধানী হিসেবে করাচিকে প্রতিস্থাপন করার জন্য ১৯৬০-এর দশকে ইসলামাবাদ শহর নির্মিত হওয়ার সময় রাওয়ালপিন্ডিসাময়িকভাবে পাকিস্তানের কেন্দ্রীয় রাজধানী ছিল।

তথ্যসূত্র 

পাকিস্তানের মহানগর এলাকা
রাওয়ালপিন্ডি জেলা
এম১ মোটরওয়ে (পাকিস্তান)

এম১ মোটরওয়ে () বা এম১, পাকিস্তানের পূর্ব-পশ্চিম দিকে বিস্তৃত একটি মোটরওয়ে, যা পেশাওয়ারকে ইসলামাবাদ-রাওয়ালপিন্ডির সাথে যুক্ত রেখেছে। এই মোটরওয়েটি পাকিস্তানের তৎকালীন রাষ্ট্রপতি পারভেজ মুশাররফ দ্বারা ১৩ বিলিয়ন পাকিস্তানি রুপির বিনিময়ে নির্মিত হয়েছিল এবং ২০০৭ সালের অক্টোবর মাসে এটি উন্মুক্ত করা হয়েছিল। এটি ১৫৫ কিলোমিটার বিস্তৃত, যার ৮৮ কিলোমিটার খাইবার পাখতুনখোয়া প্রদেশে এবং ৬৭ কিলোমিটার পাঞ্জাবে অবস্থিত। এম১ আফগানিস্তান ও মধ্য এশিয়াকে পাকিস্তানের মোটরওয়ের সঙ্গে সংযুক্ত করেছে।

ইতিহাস 

১৯৯৩ সালে বেনজীর ভুট্টোর শাসনামলে এম-১ পেশোয়ার ইসলামাবাদ মোটরওয়ের নির্মাণ শুরু হয় এবং নির্মাণ চুক্তিটি তুর্কি কোম্পানির বায়িন্ডারকে প্রদান করা হয়। তবে রাষ্ট্রপতি ফারুক লেঘারি তার সরকারকে বরখাস্ত করার পর কাজটি বন্ধ হয়ে যায়। যাহোক, কাজ অগ্রগতি খুব ধীর হয়ে গিয়েছিল এবং ১৯৯৩ ও ১৯৯৭ সালের মধ্যে কোন কাজ করা হয়নি। ২০০৩ সালে রাষ্ট্রপতি পারভেজ মুশাররফের শাসনামলে কাজটি পুনরায় চালু করা হয়েছিল। তোরখাম সীমান্তে বর্তমান এম২ মোটরওয়ের সঙ্গে সংযোগ স্থাপনের পরিকল্পনাটি করা হয়েছিল । ২০০৪ সালে, গদর বন্দরকে বিদ্যমান মোটরওয়ে অবকাঠামোর সাথে সংযোগ করা নিয়ে সেনেটরা এক পরিকল্পনা করেছিল, এ প্রসঙ্গে এটি এম-১ মোটরওয়েতে গুরুত্বপূর্ণ ভূমিকা রেখেছিল। এই মোটরওয়ের ১৩ বিলিয়ন পাকিস্তানি রুপি খরচে সম্পন্ন হয়। ২০০৭ সালের ৩০ অক্টোবর মাসে, প্রেসিডেন্ট পারভেজ মুশাররফ মোটরওয়ের উদ্বোধন করেন।

যাত্রাপথ 

এম১ পেশোয়ারের উত্তর-পূর্ব সীমান্তে পেশাওয়ার রিং রোডের সাথে যুক্ত হয়। তারপর মোটরওয়েটি সিন্ধু নদী অতিক্রম করার আগে চারসাদ্দা, রিসালপুর, সুব্বী ও রাশকাই শহরগুলি অতিক্রম করে পূর্ব দিকের কাবুল নদী অতিক্রম করে। এম১ খাইবার পাখতুনখোয়া প্রদেশ ছেড়ে পাঞ্জাব প্রদেশে প্রবেশ করে, যেখানে এটি এটক, বুরহান এবং হাসান আবদালের মধ্য দিয়ে যায়। এম২ মোটরওয়েতে ধারাবাহিকতা হিসেবে ইসলামাবাদের কাছাকাছি গিয়ে এম১ শেষ হয়। এম১-এর পুরো অংশে ৬টি লেন রয়েছে, যার সাথে রুট বরাবর কয়েকটি বিরতি রয়েছে। এম১-এর বিমানবন্দর সংযোগ সড়ক, ইসলামাবাদ, এডব্লিউটি / সানজিয়ানী / পাসওয়াল, বার্মা ভাটার, বুরহান (হাসানবাদাল / কামরা), হাজারা এক্সপ্রেস (ই-৩৫), গাজী, ছচ, সাব্বী, রাশকাই, চারসদ্দ, পেশোয়ার উত্তর বাইপাস এবং পেশোয়ার রিং রোডসহ ১৪ টি ইন্টারচেঞ্জ রয়েছে। ব্রহ্ম বাহতার ইন্টারচেঞ্জে, ব্রহ্ম বাহতার-ইয়রিক মোটরওয়ে দেরা ইসমাইল খান শহরের দিকে প্রবর্তিত হয়। হর, সিন্ধু ও কাবুল নদীতে তিনটি বড় সেতু, ১৮টি ফ্লাইওভার, ২৭টি ছোট সেতু, ১৩৭টি আন্ডারপাস এবং ৫৭১টি কালভার্ট রুট রয়েছে। রুট বরাবর ১০টি পরিষেবা এলাকা (মোটরওয়ের প্রতিটি পাশে পাঁচটি করে) রয়েছে।

সংযোগস্থল এবং অদলবদল

তথ্যসূত্র

বহিঃসংযোগ 

পাকিস্তানে মোটরওয়ে
হাভি সানচেজ

হাভিয়ের সানচেজ দে ফেলিপে (জন্ম: ১৪ মার্চ ১৯৯৭) হলেন একজন স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদ কাস্তিয়ার হয়ে একজন রক্ষণভাগের খেলোয়াড় হিসেবে খেলেন। তিনি রিয়াল মাদ্রিদ কাস্তিয়ার অধিনায়কের দায়িত্ব পালন করছেন।

তথ্যসূত্র

বহিঃসংযোগ

 

১৯৯৮-এ জন্ম
জীবিত ব্যক্তি
ফুটবল রক্ষণভাগের খেলোয়াড়
রিয়াল মাদ্রিদ কাস্তিয়ার খেলোয়াড়
রিয়াল মাদ্রিদ ফুটবল ক্লাবের খেলোয়াড়
রিয়াল বায়াদোলিদের খেলোয়াড়
লা লিগার খেলোয়াড়
১৯৯৭-এ জন্ম
স্পেনীয় ফুটবলার
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
স্পেনের আন্তর্জাতিক যুব ফুটবলার
স্পেনীয় পুরুষ ফুটবলার
ফুটবল সেন্ট্রাল ডিফেন্ডার
সনি পল

সোনি পল হল একটি হিন্দি ভাষার সাধারণ বিনোদনমূলক চ্যানেল। সনি পিকচারস নেটওয়ার্ক দ্বারা এই চ্যানেলটি পরিচালিত হয়। ২০১৪ খ্রিস্টাদ্বে এই চ্যানেল অনুষ্ঠান সম্প্রচার শুরু করে।

ইতিহাস
১ সেপ্টেম্ব ২০১৪ সালে চ্যানেলটি প্রতিষ্ঠিত হয়। চ্যানেলটি প্রথম দিকে আসল অনুষ্ঠান তৈরি করলেও পরের দিকে সোনি নেটওয়ার্ক এর অন্যান্য চ্যানেল বিশেষ করে সনি সব চ্যানেল এর অনুষ্ঠান সম্প্রচার শুরু করে। বলিউড অভিনেত্রী জুহি চাওলা ছিলেন এই চ্যানেলের ব্রান্ড অ্যামবাসডর। চ্যানেলটি মূলত মহিলা কেন্দ্রিক চ্যানেল।

চ্যানেল টির মূল লক্ষ্য ছিল দর্শক দের চ্যানেল মুখে করা। স্টার প্লাস, জি টিভি প্রভৃতি চ্যানেল এর সাথে চ্যানেলটি প্রতিদন্দিতা করে। এই কারণে, চ্যানেলটি ১৩ ফেব্রুয়ারি ২০১৫ সালে তার ব্যবসায়িক কার্যক্রম বন্ধ করে দেয়।

অনুষ্ঠানমালা
 য়্যারো কা টাশান
 তারক মেহতা কাছে উল্টা চশমা
 চিড়িয়া ঘর
 বড়ি দূর সে অন্যায়ের হে
 ত্রিবেদীয়া
 চিন্তা বান গ্যারান্টি জেন্টেলম্যান
 সি আই ডি
 আদালত
 আহাট
 ইচ্ছাপ্যারি নাগিন
 সজনী রে ফির ঝুট মাত্র বোলো
 বালভীর

তথ্যসূত্র

সনি এন্টারটেইনমেন্ট টেলিভিশন
সনি পিকচার্স নেটওয়ার্ক ইন্ডিয়া
পিটার অ্যালান

পিটার জন অ্যালান (; জন্ম: ৩১ ডিসেম্বর, ১৯৩৫) কুইন্সল্যান্ডের ব্রিসবেনে জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ সালে অস্ট্রেলিয়ার পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন পিটার অ্যালান। দলে তিনি মূলতঃ ডানহাতি ফাস্ট-মিডিয়াম বোলিংয়ে অংশ নিতেন।

ঘরোয়া ক্রিকেট 
১৯৫৯-৬০ মৌসুমে কুইন্সল্যান্ডের পক্ষে অভিষেক ঘটে তার। তবে, রাজ্য দলটিতে প্রতিষ্ঠা লাভের জন্যে ১৯৬৩-৬৪ মৌসুম পর্যন্ত অপেক্ষার প্রহর গুণতে হয়েছে তাকে। শেফিল্ড শিল্ডের খেলায় চমৎকার ক্রীড়াশৈলী প্রদর্শনের স্বীকৃতিস্বরূপ ১৯৬৪-৬৫ মৌসুমে ওয়েস্ট ইন্ডিজ সফরের জন্যে অস্ট্রেলিয়া দলে অন্তর্ভুক্ত করা হয় পিটার অ্যালানকে। তবে ঐ সফরে কোন টেস্টে অংশগ্রহণের সুযোগ পাননি তিনি। ১৯৬৮-৬৯ মৌসুমে কুইন্সল্যান্ডের পক্ষে সফলতম মৌসুম অতিবাহিত করেন। বোলিং উদ্বোধনে নেমে ১৬.৩৬ গড়ে ৪৬ উইকেট নিয়ে জাতীয় গড়ে শীর্ষস্থান ছিলেন।

১৪ জুলাই, ২০০০ তারিখে ক্রিকেট খেলায় অসামান্য অবদানের প্রেক্ষিতে অস্ট্রেলিয়ান স্পোর্টস মেডেল পুরস্কারে ভূষিত হন পিটার অ্যালান।

অ্যাশেজ সিরিজ 
১৯৬৫-৬৬ মৌসুমে সফরকারী ইংল্যান্ড দলের বিপক্ষে অ্যাশেজ সিরিজে অংশগ্রহণ করেছেন। ব্রিসবেনে সিরিজের প্রথম টেস্টে বোলিং উদ্বোধনে নেমেছিলেন তিনি। তবে, অ্যালান কনলিকে প্রাধান্য দেয়ায় দ্বিতীয় টেস্টে অংশ নিতে পারেননি। জানুয়ারি, ১৯৬৬ সালে কুইন্সল্যান্ডের সদস্যরূপে ভিক্টোরিয়ার বিপক্ষে প্রথম ইনিংসে ১০/৬১ বোলিং পরিসংখ্যান গড়েন। এ বোলিং পরিসংখ্যানটি অস্ট্রেলিয়ার ক্রিকেটের ইতিহাসে তৃতীয় সেরারূপে বিবেচিত হয়ে আসছে। এরফলে চতুর্থ টেস্টে পুনরায় তাকে দলে ফিরিয়ে আনা হয়। তবে, টেস্ট শুরুর পূর্বে আহত হলে গার্থ ম্যাকেঞ্জিকে তার স্থলাভিষিক্ত করা হয় ও ম্যাকেঞ্জি ৬/৪৮ লাভ করে অস্ট্রেলিয়াকে ইনিংস ব্যবধানে জয় এনে দেন।

তথ্যসূত্র

বহিঃসংযোগ 
 
 
PJ Allan takes 10/61

১৯৩৫-এ জন্ম
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলীয় ক্রীড়া পদক বিজয়ী
ইনিংসে ১০ উইকেট লাভকারী ক্রিকেটার
কুইন্সল্যান্ডের ক্রিকেটার
ব্রিসবেন থেকে আগত ক্রিকেটার
২০২৩-এ মৃত্যু
অস্ট্রেলীয় ক্রিকেট প্রশাসক
তিনসুকিয়া গণহত্যা

২০১৮ সালের ১ নভেম্বর সন্দেহভাজন ইউনাইটেড লিবারেশন ফ্রন্ট অব আসাম (স্বাধীন) বা উলফা (স্বাধীন) জঙ্গিরা আসামের তিনসুকিয়া জেলার খেরবাড়ি গ্রামের কাছে ব্রহ্মপুত্র নদীর তীরে পাঁচ জন বাঙালি হিন্দুকে হত্যা করে। আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায়ও এই গণহত্যার তীব্র নিন্দা করে এই হত্যাকাণ্ডের জন্য এনআরসি কর্মসূচিকে দায়ী করেন।

প্রেক্ষাপট 
১৩ অক্টোবর উলফা (ইন্ডিপেনডেন্ট) গুয়াহাটিতে একটি নাতিতীব্র বোমা বিস্ফোরণ ঘটিয়ে এনআরসি কর্মসূচিতে নাম না ওঠা বাঙালি হিন্দু শরণার্থীদের নাগরিক তালিকা থেকে বাদ দেওয়ায় প্রতিবাদী বাঙালি হিন্দু সংগঠনগুলির হুমকি দেয়। উলফা দাবি করে বাঙালি হিন্দু সংগঠনগুলি আসামের স্থানীয় অধিবাসীদের স্বার্থবিরোধী কাজ করছে এবং আসামের বিরুদ্ধে ষড়যন্ত্র করছে।

গণহত্যা 
২০১৮ সালের ১ নভেম্বর সন্ধ্যাবেলা খেরবাড়ি গ্রামে ছয়-সাতজন বাঙালি হিন্দু যুবক একটি দোকানে বিশ্রাম করছিলেন এবং লুডো খেলছিলেন। সন্ধ্যে সাড়ে আটটা নাগাদ পাঁচ-ছয় জন অপরিচিত বন্দুকবাজ সেখানে উপস্থিত হয় এবং সেই যুবকদের ঘিরে ধরে। তাদের নিয়ে যাওয়া হয় ধোলা-সাদিয়া সেতুর থেকে প্রায় ছয় কিলোমিটার দূরে ব্রহ্মপুত্র নদীর তীরে। বন্দুকবাজেরা সেই যুবকদের একটি সারে বসতে বাধ্য করে। ৮টা ৫৫ মিনিট নাগাদ সেই বন্দুকবাজেরা পয়েন্ট ব্ল্যাঙ্ক রেঞ্জ থেকে সেই যুবকদের উপর গুলি বর্ষণ করে। সাতজনের মধ্যে দু'জন সেখানেই মৃত্যুবরণ করেন। অপর দু'জন সংকটজনকভাবে আহত হন। তাদের হাসপাতালে নিয়ে যাওয়া হয়।

তিনসুকিয়া গণহত্যা কাণ্ডে মৃতদের মধ্যে অনন্ত বিশ্বাস (১৮), অবিনাশ বিশ্বাস (২৩) ও শ্যামলাল বিশ্বাস (৬০) একই পরিবারের সদস্য। অপর দু'জনের নাম সুবল দাস (৬০) ও ধনঞ্জয় নমশূদ্র (২৩)। আহত ব্যক্তির নাম সহদেব নমশূদ্র।

প্রতিক্রিয়া 
আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। শিলচরের সাংসদ সুস্মিতা দেবও এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই হত্যাকাণ্ডের তীব্র নিন্দা করে এর জন্য এনআরসি প্রক্রিয়াকে দায়ী করেন।

সর্বভারতীয় তৃণমূল কংগ্রেস এই গণহত্যার প্রতিবাদে ২ অক্টোবর দুপুর ১টায় কলকাতায় একটি প্রতিবাদ মিছিলের আয়োজন করে। লোকসভা সাংসদ অভিষেক বন্দ্যোপাধ্যায় এই মিছিলের নেতৃত্ব দেন। যাদবপুর অঞ্চলের ৮বি বাস স্ট্যান্ড থেকে শুরু হয়ে মিছিল শেষ হয় হাজরা মোড়ে। সেখানে আয়োজিত জনসভাতেও অভিষেক বন্দ্যোপাধ্যায় "বিজেপি-শাসিত রাজ্যগুলিতে নিরাপরাধ বাঙালিদের নৃশংস হত্যাকাণ্ডের নিন্দা" করেন। তৃণমূল কংগ্রেস উত্তর ও দক্ষিণবঙ্গের বিভিন্ন অঞ্চলে প্রতিবাদ মিছিলের ঘোষণা করে। অন্যদিকে অল আসাম বেঙ্গলি ইউথ স্টুডেন্টস ফেডারেশন ১২ ঘণ্টার তিনসুকিয়া বনধের ডাক দেয়।

আরো দেখুন
 মান্দাই গণহত্যাকাণ্ড
 গোরেশ্বর গণহত্যাকাণ্ড
 খয়রাবাড়ি গণহত্যাকাণ্ড
 বাগবের গণহত্যা
 উত্তর কামরূপ গণহত্যাকাণ্ড
 হোজাই গণহত্যাকাণ্ড
 নিচলামারি গণহত্যাকাণ্ড
 শিলাপাথর গণহত্যাকাণ্ড
 কমলনগর হত্যাকাণ্ড
 বোরোল্যান্ড গণহত্যাকাণ্ড ২০১৪
 কোকড়াঝাড় গণহত্যাকাণ্ড ২০১২
 নেলি হত্যাযজ্ঞ

তথ্যসূত্র 

বাঙালি হিন্দু গণহত্যা
তিনসুকিয়া জেলা
আসামের ইতিহাস (১৯৪৭-বর্তমান)
ভারতে জাতিগোষ্ঠী নিধন
২০১৮-এ ভারত
এশিয়ায় জাতিগোষ্ঠী নিধন
ভারতে গণহত্যা
২০১৮-এ ভারতে খুন
২০১৮-এ এশিয়ায় খুন
আসামে বাঙালি গণহত্যা
আতাতুর্ক বিমানবন্দর

ইস্তাম্বুল আতাতুর্ক বিমানবন্দর  () ইস্তাম্বুল শহরের প্রধান আন্তর্জাতিক বিমানবন্দর এবং এটি যাত্রী সংখ্যা, গন্তব্যস্থল পরিসেবা ও বিমান ওঠানামার দিক থেকে তুরস্কের সবচেয়ে ব্যস্ততম ও বড় বিমানবন্দর। এটি ১৯১২ সালে ইস্তাম্বুল শহরের কেন্দ্র থেকে ২৪ কিলোমিটার (১৫ মাইল) পশ্চিমে, শহরের ইউরোপীয় অংশের ইয়েসিলকয়ে প্রথম মিলিটারি বিমানাঙ্গন হিসেবে চালু করা হয়েছিল। টার্কিশ এয়ারলাইনসের জন্য এ বিমানবন্দরটি নাভি হিসেবে কাজ করে। এই শহরে অন্য আরেকটি ছোট বিমানবন্দর রয়েছে হলো সাবিহা গোকেন আন্তর্জাতিক বিমানবন্দর। ফেব্রুয়ারি ২০১৭ সালের হিসাবে, বিমানবন্দরটি আঙ্কারা ইস্তাম্বুল রুটে ২৭৩টি অবিরাম উড়ান পরিচালনা করেছে। জার্মানির ফ্রাংকফুর্ট বিমানবন্দরের পর এটি পৃথিবীর দ্বিতীয় বৃহত্তম অবিরাম উড়ান পরিচালনাকারী বিমানবন্দর।

এ বিমানবন্দরটি মূলত য়েসিলকো বিমানবন্দর হিসেবে তৈরি করা হয়েছিল। ১৯৮০-এর দশকে তুরস্ক প্রজাতন্ত্রের প্রতিষ্ঠাতা ও প্রথম রাষ্ট্রপতি মোস্তফা কামাল আতাতুর্কের সম্মানে ইস্তাম্বুল আতাতুর্ক আন্তর্জাতিক বিমানবন্দর নামে পুনঃনামকরণ করা হয়। এটি ২০১৫ সালে ৬ লক্ষ যাত্রীকে পরিসেবা প্রদান করেছে, যা তাকে সর্বমোট যাত্রী ট্রাফিকে বিশ্বের ১১তম ব্যস্ততম বিমানবন্দর এবং আন্তর্জাতিক যাত্রী ট্রাফিকে বিশ্বের ১০ম ব্যস্ততম বিমানবন্দরে পরিণত করেছে। ২০১৭ সালের হিসাব অনুযায়ী, এটি লন্ডন হ্যাথ্র, প্যারিস, ফ্রাংকফুর্ট ও আমস্টারডাম বিমানবন্দরের পরে ইউরোপের ৫ম ব্যস্ততম বিমানবন্দর, যদিও তৃতীয় স্থানে ছিল কিন্ত নিরাপত্তার কারণে পঞ্চম স্থানে পিছিয়ে যায়।

টার্মিনাল 
ইস্তাম্বুল আতাতুর্ক বিমানবন্দরে দুটি টার্মিনাল রয়েছে, টার্মিনাল দুটি একটির সাথে আরেকটি সমন্বয় করা।

অভ্যন্তরীণ টার্মিনাল 
বিমানবন্দরের দুটি টার্মিনালের মধ্যে অভ্যন্তরীণ টার্মিনাল হল পুরনো ও ছোট টার্মিনাল, যাতে শুধুমাত্র তুরস্কের অভ্যন্তরীণ বিমান নিয়ন্ত্রণ করা হয়ে থাকে। আন্তর্জাতিক টার্মিনাল চালু করার পূর্বে এটিই ছিল এ বিমানবন্দরের আন্তর্জাতিক টার্মিনাল।

আন্তর্জাতিক টার্মিনাল 
আন্তর্জাতিক টার্মিনালটির ২০০০ সালে অভিষেক হয় এবং সকল আন্তর্জাতিক বিমান এ টার্মিনাল ব্যবহার করে। এতে আটটি চেক ইন আইলেসসহ একটি বিশাল হলঘর এবং দোকান ও রেস্তোরাঁ নিয়ে বিস্তৃত বায়ুচলাচল সুবিধা রয়েছে।

প্রধান এলাকা থেকে উত্তর-পশ্চিম দিকে সাধারণ বিমানচালনার জন্য আরও একটি সহযোগী টার্মিনাল রয়েছে।

যোগাযোগ 
ইস্তাম্বুল আতাতুর্ক বিমানবন্দর শহরের সাথে বিভিন্নভাবে সংযুক্ত রয়েছে।

রেল 
পাতালরেল পরিষেবা: আতাতুর্ক বিমানবন্দর মেট্রোস্টেশন থেকে শহরের এনিকেপি পর্যন্ত ইস্তাম্বুল মেট্রো লাইন এম১-এ পর্যন্ত সংযুক্ত। এ লাইনটি শহরের ইউরোপীয় অংশের একটি গুরুত্বপূর্ণ অংশ, যার সাথে ইন্টারসিটি বাস টার্মিনালও যুক্ত।

তথ্যসূত্র 

ইস্তাম্বুলের বিমানবন্দর
১৯২৪-এ তুরস্কে প্রতিষ্ঠিত
১৯২৪-এ প্রতিষ্ঠিত বিমানবন্দর
মোস্তফা কামাল আতাতুর্কের নামে বস্তু
সামরিকবাহিনীতে অবস্থানকালীন নিহত ক্রিকেটারদের তালিকা

অত্র নিবন্ধটি সামরিকবাহিনীতে কর্মরত অবস্থায় নিহত ক্রিকেটারদের তালিকা সম্পর্কীয়। এ তালিকায় অন্তর্ভুক্ত ক্রিকেটারদেরকে যুদ্ধ এবং টেস্ট ক্রিকেট ও প্রথম-শ্রেণীর ক্রিকেট অনুযায়ী বিভক্ত করা হয়েছে।

নেপলীয় যুদ্ধ, প্রথম বোর যুদ্ধ, মাদিষ্ট যুদ্ধ, দ্বিতীয় বোর যুদ্ধ, প্রথম বিশ্বযুদ্ধ, ইস্টার রাইজিং, আয়ারল্যান্ডের স্বাধীনতার যুদ্ধ, দ্বিতীয় বিশ্বযুদ্ধ ও দক্ষিণ আফ্রিকান সীমান্ত যুদ্ধকে ধারাবাহিকভাবে সাজানো হয়েছে।

নেপলীয় যুদ্ধ (১৮০৩-১৮১৫)

প্রথম-শ্রেণীর ক্রিকেটার

প্রথম বোর যুদ্ধ (১৮৮০-১৮৮১)

প্রথম-শ্রেণীর ক্রিকেটার

মাদিস্ট যুদ্ধ (১৮৮১-১৮৯৯)

প্রথম-শ্রেণীর ক্রিকেটার

দ্বিতীয় বোর যুদ্ধ (১৮৯৯-১৯০২)

টেস্ট ক্রিকেটার

প্রথম-শ্রেণীর ক্রিকেটার

প্রথম বিশ্বযুদ্ধ (১৯১৪-১৯১৮)

টেস্ট ক্রিকেটার

প্রথম-শ্রেণীর ক্রিকেটার

ইস্টার রাইজিং (১৯১৬)

প্রথম-শ্রেণীর ক্রিকেটার

আয়ারল্যান্ডের স্বাধীনতার যুদ্ধ (১৯১৯-১৯২১)

প্রথম-শ্রেণীর ক্রিকেটার

দ্বিতীয় বিশ্বযুদ্ধ (১৯৩৯-১৯৪৫)

টেস্ট ক্রিকেটার

প্রথম-শ্রেণীর ক্রিকেটার

দক্ষিণ আফ্রিকান সীমান্ত যুদ্ধ (১৯৬৬ - ১৯৮৯)

প্রথম-শ্রেণীর ক্রিকেটার

আরও দেখুন 
 লেসলি হিল্টন
 খুন হওয়া ক্রিকেটারদের তালিকা

তথ্যসূত্র 

ক্রিকেটারদের তালিকা
ক্রিকেট সম্পর্কিত তালিকা
দ্বিতীয় বিশ্বযুদ্ধে নিহত ব্যক্তিত্বদের তালিকা
প্রথম বিশ্বযুদ্ধে নিহত সামরিক কর্মকর্তা
দ্বিতীয় বিশ্বযুদ্ধে নিহত সামরিক কর্মকর্তা
সামরিকবাহিনীতে অবস্থানকালীন নিহত ক্রিকেটারদের তালিকা
ক্রিকেট
শিলা আক্তার

শিলা আক্তার বাংলাদেশী জাতীয় মহিলা কাবাডি খেলোয়াড় যিনি ২০১৪ এশীয় গেমসে ব্রোঞ্জ পদক জেতা কাবাডি দলের অংশ ছিলেন।

তথ্যসূত্র

বহিঃসংযোগ 
 বাংলাদেশে নারী ক্রীড়া 

জীবিত ব্যক্তি
বাংলাদেশী কাবাডি খেলোয়াড়
মহিলা কাবাডি খেলোয়াড়
২০১৪ এশিয়ান গেমসের পদক বিজয়ী
এশিয়ান গেমসে কাবাডিতে পদক বিজয়ী
পাশাই ভাষা

পাশাই উত্তরপূর্ব আফগানিস্তানের কপিসা, লাঘমান, নুরিস্তান, কুনার, এবং নঙ্গারহার প্রদেশগুলির বিভিন্ন অংশে বাসবাসকারী পাশাই জাতির দ্বারা ব্যবহৃত একটি ভাষা। এটি ইন্দো-আর্য ভাষাগোষ্ঠির  দার্দীয় ভাষাসমূহের অন্তর্গত একটি ভাষা। এই ভাষার বেশিরভাগ বক্তাই দ্বিভাষিক  এবং এই ভাষার সাথে পশতু ভাষাও ব্যবহার করে থাকেন। এই ভাষাভাষিদের মধ্যে স্বাক্ষরতার হার ২৫%।

নামকরণ 
উনবিংশ শতাব্দীর ভাষাবিজ্ঞানি জর্জ আব্রাহাম গ্রিয়ার্সনের মতে "পাশাই" শব্দটি "পৈশাচী" শব্দের অপভ্রংশ। তবে হেনরি ওয়াল্টার বেলিউয়ের মতে শব্দটি "পাদশাহী" শব্দের গুণবাচক বহুবচনীয় রূপ।

উপভাষা বা প্রকার 
এই ভাষার চারটি উপভাষা আছে যার মধ্যে আভিধানিক মিল হলো ৩০%:
উত্তরপূর্ব: আরেট, চালাস বা চিলাস, কান্ডাক, কোরাঙ্গাল, কুর্দার উপভাষা
উত্তরপশ্চিম: আলাসাই, বোলাঘাইন, গুলবাহার, কোহনাদেহ, লৌরোবান, নাজিল, নাঙ্গারাচ, পাচাগান, পান্ডাউ, পারাজঘান, পাশাগার, সাঞ্জান, শামাকোট, শুতুল, উজবিন, বাডাউ উপভাষা
দক্ষিণপূর্ব: দামেঞ্চ, লাঘমানি, সুম, এবংগ উচ্চ এবং নিম্ন দরাই নূর উপভাষা
দক্ষিণপশ্চিম: ইশপি, ইসকেন, তাগাউ উপভাষা

লিখন পদ্ধতি 
২০০৩-এর আগে অবধি এই ভাষার কোন লিখিত রূপ ছিল না। তবে ২০০৩ সালে এই ভাষাকে লেখার জন্য আরবি লিপি ভিত্তিক একটি বর্ণমালা তৈরি করা হয়:

শব্দভান্ডার 
নিচে কিছু পাশাই শব্দের উদাহরণ দেওয়া হলো:

তথ্যসূত্র 

দার্দীয় ভাষাসমূহ
আফগানিস্তানের ভাষা
ফোর্বস সবচেয়ে মূল্যবান ফুটবল ক্লাবের তালিকা

এটি ফোর্বস পত্রিকা দ্বারা প্রকাশিত বিশ্বের সবচেয়ে মূল্যবান ফুটবল ক্লাবের একটি তালিকা, যেটি মার্কিন ডলারে ক্লাবগুলোর মূল্য অনুসারে সাজানো।

বর্তমান র‍্যাঙ্কিং

র‍্যাঙ্কিংয়ের ইতিহাস

২০১৮ র‍্যাংকিং

২০১৭ র‍্যাঙ্কিং

২০১৬ র‍্যাঙ্কিং

২০১৫ র‍্যাঙ্কিং

২০১৪ র‍্যাঙ্কিং

২০১৩ র‍্যাঙ্কিং

২০১২ র‍্যাঙ্কিং

২০১১ র‍্যাঙ্কিং

২০১০ র‍্যাঙ্কিং

২০০৯ র‍্যাঙ্কিং

২০০৮ র‍্যাঙ্কিং

ম্যানচেস্টার ইউনাইটেড increased from $1.2 billion to $1.8 billion still remaining at top. While রিয়াল মাদ্রিদ remains second due to an increase of $400 million. আর্সেনাল also remain third after an approximate increase of $350 million.

২০০৭ র‍্যাঙ্কিং

This is the list released in March 2007.

আরও দেখুন
 দালোয়েত ফুটবল মানি লীগ

তথ্যসূত্র

ফুটবল ক্লাবের তালিকা
২১-শতাব্দি সম্পর্কিত তালিকা
ফুটবল র‌্যাঙ্কিং
ফোর্বস র‌্যাঙ্কিং
গিলগিত জেলা

গিলগিত জেলা (উর্দু: ضلع گلگت) উত্তর পাকিস্তানের গিলগিত-বালতিস্তান অঞ্চলে অবস্থিত। এটি ১৯৭০ সালে গিলগিট-বাল্টিস্থানকে "উত্তর অঞ্চল" হিসেবে পরিচালনা করার সময় গঠিত হয়েছিল। জেলাটি উত্তরে ওয়াখান করিডোর (আফগানিস্তান) দ্বারা আবদ্ধ; এই জেলার উত্তর-পূর্ব এবং পূর্ব দিকে শিনচিয়াং প্রদেশ (গণচীন); দক্ষিণে স্কার্দু, অস্টোর এবং ডায়রার; এবং পশ্চিমে ঘাইজার জেলা অবস্থিত। গিলগিত শহরটি গিলগিট জেলার রাজধানী। ১৯৯৮ সালের আদমশুমারি অনুসারে গিলগিত জেলাটির জনসংখ্যার ২৪,৩২৪ জন।

জেলাটিতে গিলগিত (রাজধানী শহর), বাগরট ভ্যালি, জুগলট, দানিওর, নলটার পীক এবং নোমাল উপত্যকা রয়েছে। জেলার সর্বোচ্চ শিখর ডিতাঘিল সর ৭,৮৮৫ মিটার (২৫,৮৬৯ ফুট), যা পাকিস্তানের সপ্তম সর্বোচ্চ এবং পৃথিবীর ১৯তম সর্বোচ্চ শিখর।

প্রশাসন
২০০৯ সালে পাকিস্তান পিপলস পার্টি পাকিস্তানের রাষ্ট্রপতির অধ্যাদেশের মাধ্যমে "উত্তর অঞ্চল"-এর নামের পরিবর্তন করে এবং এটি গিলগিট-বাল্টিস্থান নামে পুনঃনামকরণ করে। বর্তমান গভর্নর মীর গজানফার, যিনি প্রকৃত প্রাদেশিক স্থাপনার সাংবিধানিক প্রধান, একজন নির্বাহী প্রধান হাফিজ হাফিজ ও রেহমান এবং মন্ত্রী পরিষদের সহায়তা করেন।

এই জেলা একটি রাজনৈতিক এবং স্থানীয় সরকার ব্যবস্থা দ্বারা শাসিত। স্থানীয় সরকার ব্যবস্থা একজন স্পিকারের নেতৃত্বে একটি আইন পরিষদ (প্রাদেশিক পরিষদ) ভিত্তিতে ভোটের মাধ্যমে ছয়টি জেলায় জনগণের দ্বারা নির্বাচিত হয়। টেকনোক্র্যাট এবং মহিলা সদস্যগণ পরবর্তীতে নির্বাচিত ব্যবস্থার মাধ্যমে নির্বাচিত হয়।

সকল বিভাগের প্রশাসনিক প্রধান, পাকিস্তানের প্রধানমন্ত্রীর পক্ষ থেকে সব বিষয় নিয়ন্ত্রণ করে।

পুলিশের মহাপরিদর্শক, সব ছয় জেলায় ডেপুটি সুপারিনটেনডেন্টসহ পুলিশ বিভাগের প্রধানের দায়িত্ব পালন করেন।

বিচার বিভাগীয় 
গিলগিট-বাল্টিস্থানে প্রধান বিচার বিভাগীয় কাঠামোতে রয়েছে হাইকোর্ট, যা সরকার কর্তৃক নির্বাচিত তিন বিচারকের সমন্বয়ে গঠিত যা সুপ্রিম আপিল আদালত সমর্থিত।

শিক্ষা

আলিফ আইলন পাকিস্তান জেলা শিক্ষা ক্রম ২০১৫ অনুযায়ী, এই জেলা গিলগিত শিক্ষায় ১৪৮টি জেলার মধ্যে ৩৫তম হিসেবে বিবেচিত হয়েছে। শিক্ষার সুবিধা ও অবকাঠামোর ক্ষেত্রে জেলাটি ১৪৮টি জেলার মধ্যে ৬৭তম স্থান পেয়েছে।

ভূগোল
গিলগিত নদী অর্থাৎ গিলগিত উপত্যকার শুধুমাত্র একটি অংশ গিলগিত জেলার রাজনৈতিক সীমানার মধ্যে অন্তর্ভুক্ত। পাহাড়ী দেশটির মধ্যস্থতাকারী প্রস্থ রয়েছে যা প্রধানত হিমবাহ এবং বরফের ক্ষেত্র দ্বারা প্রতিনিধিত্ব করে এবং স্টেরাইল উপত্যকায় সংকীর্ণ হয়, যা প্রায় ১০০ মিটার (৩৩০ ফুট) থেকে ১৫০ মিটার (৪৯০ ফুট) প্রশস্ত উত্তর এবং উত্তর-পূর্ব দিকে, যেটি মুজিতাঘ এবং কারাকোরামের বাইরে চীন সীমান্ত থেকে গিলগিত প্রদেশটিকে পৃথক করে।

তথ্যসূত্র

গিলগিত-বালতিস্তানের জেলা
গিলগিত জেলা
শাহানা পারভীন

কাজী শাহানা পারভীন একজন বাংলাদেশি শুটার যিনি ১৯৯২ সালের গ্রীষ্মকালীন অলিম্পিকে মহিলাদের ১০ মিটার এয়ার রাইফেল ইভেন্ট, ১৯৯৪ এশিয়ান গেমস এবং ১৯৯৮ কমনওয়েলথ গেমসে অংশ নেন।

কর্মজীবন 
বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকের সময়ে পারভীন মহিলা ১০ মিটার এয়ার রাইফেল ইভেন্টে প্রতিনিধিত্ব করেন কিন্তু চূড়ান্ত রাউন্ডে যোগ্যতা অর্জনে ব্যর্থ হন। কোয়ালিফাইং রাউন্ডে তিনি ৩৭৯ পয়েন্ট অর্জন করেন এবং ৪৩ তম স্থান লাভ করেন। দুই বছর পর, পারভীন হিরোশিমা এশিয়ান গেমসে প্রতিদ্বন্দ্বিতা করেন। তিনি ১০ মিটার এয়ার রাইফেল এবং ৫০ মিটার রাইফেলে ৩ টি পজিশন এবং ৫০ মিটার রাইফেলে প্রেন ইভেন্টে অংশ নেন এবং যথাক্রমে ২৭, ১৪ এবং ২৬ তম অবস্থান গ্রহণ করেন তবে এর মধ্যে কোনটির ফাইনাল খেলার যোগ্যতা অর্জন করেননি। ১৯৯৮ সালে,  কমনওয়েলথ গেমসে মহিলাদের ফ্রি রাইফেল প্রোনি জোড়া জন্য সাবরিনা সুলতানার সাথে যুক্ত হন এবং অষ্টম স্থান অর্জন করেন।

২০০৮ সালের ইন্দো-বাংলা গেমসে পারভীন বাংলাদেশী মহিলা দলের ম্যানেজার ছিলেন। ১৯৯৮ সালে বাংলাদেশ জাতীয় ক্রীড়া পুরস্কার পাওয়া ১০ জনের মধ্যে তিনি ছিলেন। ২০১৬ সালে তিনি বাংলাদেশ স্পোর্টস প্রেস অ্যাসোসিয়েশন কর্তৃক সম্মানিত হন।

তথ্যসূত্র 

জীবিত ব্যক্তি
১৯৬০-এ জন্ম
বাংলাদেশের অলিম্পিক শুটার
বাংলাদেশী মহিলা ক্রীড়া শুটার
কমনওয়েলথ গেমসে বাংলাদেশের প্রতিযোগী
এশিয়ান গেমসে বাংলাদেশের প্রতিযোগী